钦定古今图书集成/明伦汇编/闺媛典/第003卷 > 郑氏女孝经 > 《开宗明义章第一》
## 钦定古今图书集成/明伦汇编/闺媛典/第003卷 > 郑氏女孝经 > 《开宗明义章第一》

曹大家闲居，诸女侍坐。大家曰：“昔者圣帝二女有孝
道，降于妫汭，卑让恭俭，思尽妇道，贤明多智，免人之
难。汝闻之乎？”诸女退位而辞曰：“女子愚昧，未尝接大
人馀论，曷得以闻之？”大家曰：“夫学以聚之，问以辨之，
多闻阙疑，可以为人之宗矣。汝能听其言，行其事，吾
为汝陈之。夫孝者，广天地，厚人伦，动鬼神，感禽兽，恭”
近于礼，三思后行，无施其劳，不伐其善，和柔贞顺，仁
明孝慈，德行有成，可以无咎。《书》云：“孝乎惟孝，友于兄
弟。”此之谓也。